Diari Oficial de la Generalitat Valenciana


Sumari del DOGV 8268, del 06-04-2018 (2018/2527)

Informació pública de la sol·licitud d'autorització administrativa, aprovació de projecte i declaració en concret d'utilitat pública relativa al projecte de línia aereosubterrània trifàsica doble circuit a 20 kV, als termes municipals de l'Olleria i Alfarrasí. Expedient ATLINE/2017/71/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2527


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, aprovació de projecte i declaració en concret d'utilitat pública relativa al projecte de línia aereosubterrània trifàsica doble circuit a 20 kV, als termes municipals de l'Olleria i Alfarrasí. Expedient ATLINE/2017/71/46.  
 [2018/2527]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31, del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:  
  
  
Peticionari: Iberdrola Distribución Eléctrica, SAU.  
Emplaçament de la instal·lació: terme municipal de l'Olleria i terme municipal d'Alfarrasí.  
Documents sotmesos a informació pública:  
- Projecte. Denominació: Projecte de línia aereosubterrània trifàsica doble circuit a 20 kV provinent des de l'ST Olleria, des de les cel·les de línia existents en l'ST Olleria fins al suport a col·locar en la parcel·la 270 del polígon 5 del terme municipal d'Alfarrasí, als termes municipals de l'Olleria i Alfarrasí.  
- Llista de béns i drets afectats.  
- Document d'avaluació d'impacte ambiental simplificada.  
Pressupost: 275.025,79 -  
La qual cosa es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en el Servei Territorial d'Energia, situat al carrer de Gregori Gea, 27, de València, i també dirigir a l'esmentat servei territorial les al·legacions (per duplicat) que es consideren oportunes en el termini de 30 dies comptadors a partir de l'endemà de la publicació d'aquest anunci.  
Transcorregut l'esmentat termini sense realitzar al·legacions, es considerarà que hi està d'acord, i perdrà el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
València, 18 de gener de 2018.- El cap de la Secció d'Energia: Roberto Javier Anchel Añó.